Ferenc Kapcsándi

eta|En 1987 li ricevis la Honorsignon de HEA (Hungara Esperanto-Asocio).
eta|Pro fidela kaj seninterrompa membreco de pli ol 50 jaroj ĉe UEA.
KAPCSÁNDI Ferenc [kapĉa:ndi] (02. 11. 1938 - 27. 01. 2026) estis hungara esperantisto. Laŭprofesie li estis fervojisto, diplomita instruanto de Esperanto. Li dediĉis sian tutan vivon al Esperanto.

Li estis esperantisto ekde 1960, kaj lernis Esperanton de Julio Baghy. 
De 1962 li estis la loka prezidanto de la Hungara Fervojista Esperanto-Unuiĝo.
Li estis voluntulo en la Universalaj Kongresoj en Budapeŝto en 1966 kaj en 1983.
Li estis de 1972 ĝis lia morto la gvidanto de la Juna Koro, nome Esperanto-metiejo en urbo Zalaegerszeg, Hungario.Li estis la prezidanto de Hungara Esperanto-Asocio en departamento Zala. 
En la jaroj 1974, 1990, 2001 li organizis la Tutlandan Fervojistan Renkontiĝon, en 1978 la Junularan Esperantan Renkontiĝon (JER) en Zalaegerszeg.
Dum la okdekaj jaroj plurfoje (en 1981, 1982, 1983, 1984) li organizis la urban fremdultrafikan programeron ŜER (Ŝohollara Esperanto-Renkontiĝo).

En 1987, okaze de centjariĝo de Esperanto, Ferenc Kapcsándi estis invitita en la hungaran Parlamentejon, kaj ricevis la Honorsignon de HEA (Hungaria Esperanto-Asocio).
En 1997 la postkongreson de KELI li organizis en Zalaegerszeg.

Li verkis kaj eldonis en 1997 Esperantan poŝ-lernolibron, okaze de la 25 jara jubileo de la fondo  de Juna Koro Esperanto-klubo. En 2011 li aperigis la hungarlingvan scienc-popularigan libreton pri Esperanto „Amit az eszperantóról tudni jó…”. Li faris kovertojn kun Esperanto-emblemo, esperant- kaj nacilingvaj surskriboj (en 13-lingvoj). Li partoprenis multajn UK-ojn, kaj la kunsidojn de Alp-Adria Asocio. 

Li laboris en fervoja tereno, kunlaboris en la Esperanto-parto de la plurlingva fervoja fakvortaro. Li estis organizanto/helpanto de IFEF-Kongresoj en Balatonfüred, Pécs, Budapest, kaj Sopron-Eisenstadt. Li estis faka (fervojista) delegito de UEA. 
2021. Universala Esperanto-Asocio per diplomo dankis al sinjoro Francisko Kapcsándi pro fidela kaj seninterrompa membreco de pli ol 50 jaroj ĉe UEA.

 Eksteraj ligiloj 

 Juna Koro Esperanto-metiejo Zalaegerszeg  
 urbo Zalaegerszeg en Esperanto Zalaegerszeg

Kategorio:Hungaraj esperantistoj